
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 30 

17 Ιανουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τρόπος απεικόνισης της τιμής λιανικής πώλησης των 
πόσης φύσεως προϊόντων και της τιμής των προ¬ 
σφοράς παρεχόμενων υπηρεσιών, σε πινακίδες, τι¬ 
μοκαταλόγους κλπ., ανεξάρτητα αν η αξία αυτών 


είναι μεγαλύτερη ή μικρότερη του ενός (1) ευρώ 1 

Τροποποίηση της 314/27.4.2001 απόφασης του Υπ. 

Εργασίας και Κοινωνικών Ασφαλίσεων. 2 

Έγκριση του Οργανισμού Εσωτερικής Υπηρεσίας 
(Ο.Ε.Υ.) του Νομικού Προσώπου Παιδικοί και 

Βρεφ/κοί Σταθμοί Δήμου Καρδίτσας. 3 

Ανάθεση με μίσθωση έργου, των λογιστικών κ.λπ. ερ¬ 
γασιών του ΚΑΦ Λιμένος και Ξηρός Ν. Ζακύνθου.. 4 
Διάλυση της Δημοτικής Επιχείρησης Θεσσαλονίκης 
με την επωνυμία: «Δημοτική Επιχείρηση Ιματισμού 

Δήμου Θεσσαλονίκης». 5 

Υπερωριακή απασχόληση οδηγού Νομάρχη Καστο¬ 
ριάς . 6 

Μεταφορά 17 κενών οργανικών θέσεων ΔΕΠ από το 

Πανεπιστήμιο σε Τμήματα. 7 

Μεταφορά μίας (1) κενής οργανικής θέσης ΔΕΠ από 
το Πανεπιστήμιο στο Τμήμα Διεθνών και Ευρωπαϊ¬ 
κών Σπουδών. 8 


ΑΠΟΦΑΣΕΙ Σ 

Αριθ. Α2 - 43 (1) 

Τ ρόπος απεικόνισης της τιμής λιανικής πώλησης των πά- 
σης φύσεως προϊόντων και της τιμής των προσφοράς 
παρεχομένων υπηρεσιών, σε πινακίδες, τιμοκαταλό¬ 
γους κλπ., ανεξάρτητα αν η αξία αυτών είναι μεγαλύ¬ 
τερη ή μικρότερη του ενός (1) ευρώ. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π. Δ. 397/88 «Οργανισμός του Υπουργείου Εμπο¬ 
ρίου» όπως τροποποιήθηκε και ισχύει. 


3. Το Ν. Δ. 136/46 «Περί Αγορανομικού Κώδικος», όπως 
τροποποιήθηκε και ισχύει. 

4. Το Π. Δ. 27/96 «Συγχώνευση των Υπουργείων Τουρι¬ 
σμού, Βιομηχανίας - Ενέργειας - Τεχνολογίας και Εμπορί¬ 
ου στο Υπουργείο Ανάπτυξης». 

5. Την κοινή απόφαση 485/31-10-2001 των Πρωθυπουρ¬ 
γού και Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης Αλ. Καλαφάτη, Χρ. Θεο¬ 
δώρου καιΔημ. Γεωργακόπουλο». 

6. Την Α. Δ. 14/89 «Κωδικοποίηση Αγορανομικών Διατά¬ 
ξεων εκδοθεισών μέχρι την 16-2-89», όπως τροποποιήθη¬ 
κε και ισχύει. 

7. Την ανάγκη διασφάλισης των οικονομικών συμφερό- 
ντωντου καταναλωτικού κοινού, κατά τις συναλλαγές του 
με λιανοπωλητές ή επιχειρήσεις παροχής υπηρεσιών, με 
τη λήψη μέτρων που στοχεύουν στην αρτιότερη ενημέ¬ 
ρωση των καταναλωτών επί της τιμής αγαθών και υπηρε¬ 
σιών, που αναγράφεται σε πινακίδες, τιμοκαταλόγους 
κλπ., ανεξάρτητα αν η τιμή αυτή είναι μεγαλύτερη ή μι¬ 
κρότερη του ενός (1) ευρώ. 

8. Το γεγονός ότι από τις ρυθμίσεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Μετά την παράγραφο 6 του άρθρου 69 του Κεφαλαίου 
4 της Αγορανομικής Διάταξης 14/89 προστίθεται παρά¬ 
γραφος 7, που έχει ως ακολούθως: 

«7. Στις διατάξεις της παρούσας παραγράφου υπάγο¬ 
νται οι πάσης φύσεως επαγγελματίες (καταστήματα, 
υπαίθριοι πωλητές κλπ.) που πωλούν απευθείας στο κα¬ 
ταναλωτικό κοινό λιανικώς προϊόντα εδώδιμα ή μη, καθώς 
και οι επιχειρήσεις που εκμισθώνουν και γενικά παρέχουν 
κάθε μορφής υπηρεσίες, κατά τους ορισμούς του άρ¬ 
θρου 77 της παρούσας. Οι ανωτέρω επαγγελματίες και 
επιχειρήσεις, που έκτων διατάξεωντου Ν. Δ. 136/46 «Πε¬ 
ρί Αγορανομικού Κώδικος» σε συνδυασμό με τις κατά 
εξουσιοδότηση τούτου εκδοθείσες και ισχύουσες Αγορα- 
νομικές διατάξεις υποχρεού νται όπως μέσω πινακίδων, τι¬ 
μοκαταλόγων, αυτοκόλλητων, ετικετών, καρτελών κλπ. 
αναγράφουν τόσο την τιμή λιανικής πώλησης των υπό αυ¬ 
τών διατιθεμένων προϊόντων (τρόφιμα, ποτά, βιομηχανι¬ 
κά κλπ. είδη) σε χιλιόγραμμο, λίτρο, τεμάχιο κλπ., όσο και 
την τιμή της κάθε μορφής παρεχόμενης υπηρεσίας, ανε¬ 
ξάρτητα αν η εν λόγω τιμή είναι μεγαλύτερη ή μικρότερη 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


του ενός (1) ευρώ για το πωλούμενο είδος ή παρεχόμενη 
υπηρεσία, απεικονίζουν την τιμή αυτή στις πινακίδες, τι¬ 
μοκαταλόγους κλπ. υποχρεωτικά, ως ακολούθως: 

Α) Σε ακέραιο αριθμό ακολουθούμενο αμέσως με την 
ένδειξη «ΛΕΠΤΑ» με κεφαλαία, ευδιάκριτα και ευανάγνω¬ 
στα γράμματα, εφόσον η τιμή είναι μικρότερη του ενός (1) 
ευρώ. 

Παραθέτουμε προς τούτο σχετικά παραδείγματα επί 
της νομότυπης αυτής απεικόνισης. 

«1 ΛΕΠΤΟ ή 2 ΛΕΠΤΑ ή 5 ΛΕΠΤΑ ή 10 ΛΕΠΤΑ ή 15 ΛΕ¬ 
ΠΤΑ ή 23 ΛΕΠΤΑ ή 32 ΛΕΠΤΑ ή 55 ΛΕΠΤΑ ή 68 ΛΕΠΤΑ 

Κ.Ο.Κ.». 

Β) Σε ακέραιο αριθμό ακολουθούμενο αμέσως με την 
ένδειξη «ΕΥΡΩ» και ακέραιο αριθμό ακολουθούμενο 
αμέσως με την ένδειξη «ΛΕΠΤΑ» με κεφαλαία ευδιάκρι¬ 
τα και ευανάγνωστα γράμματα, εφόσον η τιμή είναι με¬ 
γαλύτερη του ενός (1) ευρώ ή η τιμή αυτή εκφράζεται σε 
αξία που αναφέρεται σε ευρώ και υποδιαιρέσεις (λεπτά) 
αυτού. 

Παραθέτουμε προς τούτο σχετικά παραδείγματα επί 
της νομότυπης αυτής απεικόνισης: 

«1 ΕΥΡΩ ΚΑΙ 2 ΛΕΠΤΑ ή 1 ΕΥΡΩ ΚΑΙ 5 ΛΕΠΤΑ ή 1 ΕΥΡΩ 
ΚΑΙ 12 ΛΕΠΤΑ ή 2 ΕΥΡΩ ΚΑΙ 23 ΛΕΠΤΑ ή 4 ΕΥΡΩ ΚΑΙ 13 
ΛΕΠΤΑ ή 5 ΕΥΡΩ ΚΑΙ 56 ΛΕΠΤΑ ή 5 ΕΥΡΩ ΚΑΙ 68 ΛΕΠΤΑ ή 
5 ΕΥΡΩ ΚΑΙ 72 ΛΕΠΤΑ κ.ο.κ.» 

Επί της απεικόνισης αυτής και όσον αφορά μόνο την λέ¬ 
ξη «ΕΥΡΩ», επιτρέπεται, χάριν και μόνο συντομίας, να 
αναγράφεται, αντί της λέξης «ΕΥΡΩ», το κεφαλαίο γράμ¬ 
μα «Ε». 

π. χ. «5 Ε ΚΑΙ 22 ΛΕΠΤΑ ή 5 Ε ΚΑΙ 14 ΛΕΠΤΑ κ.ο.κ.» 

Στις διατάξεις της παρούσας παραγράφου υπάγονται 
και τα πάσης φύσεως καταστήματα και κέντρα εστίασης 
και αναψυχής (εστιατόρια, ταβέρνες, μπαρ, κυλικεία, 
αναψυκτήρια, ψητοπωλεία, ζαχαροπλαστεία, καφενεία, 
κλπ.) ανεξάρτητα του τόπου καιχώρου όπου λειτουργούν 
και ασχέτως αν τα είδη που διαθέτουν τα πωλούν ή σερ¬ 
βίρουν. 

Όσον αφορά τα καταστήματα (πρατήρια) λιανικής πώ¬ 
λησης υγρών καυσίμων ορίζονται τα ακόλουθα: 

Τα εν λόγω καταστήματα υπάγονται στις ρυθμίσεις της 
παρούσας, για τα υπό αυτών πωλούμενα υγρά καύσιμα. 

Συνεπεία της υπαγωγής αυτής ο τρόπος απεικόνισης 
των τιμών στις πινακίδες και αντλίες των εν λόγω κατα¬ 
στημάτων, όπως καθορίζεται στις παραπάνω (Α) και (Β) 
περιπτώσεις της παρούσας, αντίστοιχα είναι υποχρεωτι¬ 
κός, με μόνη διαφορά ότι η απεικόνιση των τιμών των 
υγρών καυσίμων στις πινακίδες και αντλίες θα περιλαμ¬ 
βάνει επί πλέον και την έκφραση της τιμής σε δεκαδικό 
αριθμό ακολουθούμενο με την ένδειξη «ΕΥΡΩ». 

Προς τούτο παραθέτουμε σχετικό παράδειγμα επί της 
νομότυπης αυτής απεικόνισης: 

«79,5 ΛΕΠΤΑ (0,795 ΕΥΡΩ)» 

«78,8 ΛΕΠΤΑ (0,788 ΕΥΡΩ)» 

«1 ΕΥΡΩ ΚΑΙ 12,3 ΛΕΠΤΑ (1, 123 ΕΥΡΩ)» 

«1 ΕΥΡΩ ΚΑΙ 2,3 ΛΕΠΤΑ (1,023 ΕΥΡΩ)» κ. ο. κ. 

Η παραπάνω λέξη «ΕΥΡΩ» επιτρέπεται, χάριν συντο¬ 
μίας και μόνο, να αντικαθίσταται με το κεφαλαίο γράμμα 
«Ε». 

Άρθρο 2 

1. Οι παραβάτες της παρούσας που ισχύει σε όλη την 
χώρα από 20-1-2003 διώκονται και τιμωρούνται σύμφωνα 
με τον ισχύοντα Αγορανομικό Κώδικα. 


Η απόφαση αυτή να δημοσιευθεί στην Εφημερίδα της 
Κυβερνήσεως και να ανακοινωθεί στον ημερήσιο τύπο. 

Αθήνα, 9 Ιανουάριου 2003 

Ο ΥΦΥΠΟΥΡΓΟΣ 

ΧΡ. ΘΕΟΔΩΡΟΥ 
-♦- 

Αριθ. οικ. 14 (2) 

Τροποποίηση της 314/27.4.2001 απόφασης του Υπ. Ερ¬ 
γασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 20 του Ν. 1539/85(ΦΕΚ 64Α) 

2. Τις διατάξεις του άρθρου 15 του Π.Δ.τος 213/92 
(ΦΕΚ102/Α). 

3. Το άρθρο 1 τηςπαρ.3τηςΔ3/727/92(ΦΕΚ578Β) 

4. Τις διατάξεις του άρθρου 1 παρ. ιη' του Π.Δ.τος 
129/92 (ΦΕΚ65/Α). 

5. Το Π.Δ. 388/2001 (254 Α) «Διορισμός Υπουργών, Ανα¬ 
πληρωτή Υπουργού και Υφυπουργών», αποφασίζουμε: 

Τροποποιούμε την 314/27.4.2001 απόφαση που δημο- 
σιεύθηκε στο ΦΕΚ 534/Β'/2001 και διορίζουμε στο Συμ¬ 
βούλιο Κοινωνικής Ασφάλειας (Σ.Κ.Α.) την Αμοριανού - 
Αντωνοπούλου Μαρία, ειδικό συνεργάτη του Υπουργού 
Εργασίας και Κοινωνικών Ασφαλίσεων, αναπληρωματικό 
μέλος, σε αντικατάσταση της Αμοργιανού Σοφίας, η 
οποία έχασε την ιδιότητα με την οποία διορίστηκε. 

Η θητεία της διοριζόμενης θα είναι ίση με το υπόλοιπο 
της θητείας των άλλων μελών του Συμβουλίου. 

Κατά τα λοιπά ισχύει η παραπάνω τροποποιούμενη 
απόφαση όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2003 

Ο ΥΠΟΥΡΓΟΣ 

ΔΗΜΗΤΡΗΣ ΡΕΠΠΑΣ 
-♦- 

Αριθ. 23358 (3) 

Έγκριση του Οργανισμού Εσωτερικής Υπηρεσίας 
(Ο.Ε.Υ.)του Νομικού Προσώπου Παιδικοί και Βρεφ/κοί 
Σταθμοί Δήμου Καρδίτσας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη τις διατάξεις: 

1. Του Ν. 2503/1997 (ΦΕΚ 107/Α) «Διοίκηση, οργάνωση 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Το άρθρο 14 του Ν. 2880/2001 (ΦΕΚ 9/Α730-1-2001) 
«Πρόγραμμα πολιτεία για τη μεταρρύθμιση και τον εκ¬ 
συγχρονισμό της Δημόσιας Διοίκησης και άλλες διατά¬ 
ξεις». 

3. Το άρθρο 12 του Ν. 1188/81 (ΦΕΚ 204/Α730-7-1981) 
«Περί κυρώσεως του κώδικα καταστάσεως προσωπικού 
Οργανισμών Τοπικής Αυτοδιοίκησης», όπως αυτό αντικα- 
ταστάθηκε από τις διατάξεις της παρ. 5 του άρθρου 8 του 
Ν. 2307/1995 (ΦΕΚ 113/Α/15-6-1995 ) «Προσαρμογή νο¬ 
μοθεσίας αρμοδιότητας Υπουργείου Εσωτερικών στις 
διατάξεις για την Νομαρχιακή Αυτοδιοίκηση και άλλες 
διατάξεις». 

4. Την 8/3-6-2002 απόφαση του Διοικητικού Συμβουλίου 
των Παιδικών και Βρεφονηπιακών Σταθμών Δήμου Καρδί¬ 
τσας, με την οποία ψηφίζεται ο Οργανισμός Εσωτερικής 
Υπηρεσίας των παιδικών και Βρεφονηπιακών Σταθμών 
Δήμου Καρδίτσας. 

5. Την 266/2002 απόφαση του Δημοτικού Συμβουλίου 
Δήμου Καρδίτσας, με την οποία γνωμοδοτεί θετικά υπέρ 
της έγκρισης της ανωτέρω απόφασης του Διοικητικού 
Συμβουλίου των Παιδικών και Βρεφονηπιακών σταθμών 
Δήμου Καρδίτσας. 

6. Την 94/24/2-9-2002 γνωμοδότηση του Υπηρεσιακού 
Συμβουλίου Προσωπικού Ο.Τ.Α. Νομού Καρδίτσας, η 
οποία γνωμοδοτεί θετικά επί της 8/3-6-2002 απόφασης 
του Διοικητικού Συμβουλίου των Παιδικών Σταθμών Δή¬ 
μου Καρδίτσας, αποφασίζουμε: 

Εγκρίνουμε την 8/2002 απόφαση του Διοικητικού Συμ¬ 
βουλίου των Παιδικών και Βρεφονηπιακών Σταθμών 
Δήμου Καρδίτσας, περί ψηφίσεωςτου Οργανισμού Εσω¬ 
τερικής Υπηρεσίας αυτού ως εξής: 

ΑΡΘΡΟ 1 
ΓΕΝΙΚΗ ΔΙΑΤΑΞΗ 

Σκοπός του νομικού προσώπου είναι η παροχή σύγχρο¬ 
νης προσχολικής αγωγής, εκπαίδευσης ψυχαγωγίας, 
διατροφής και φύλαξης των νηπίων με σκοπό την ισόρρο¬ 
πη και ολόπλευρη ανάπτυξη της προσωπικότητάς τους η 
εξυπηρέτηση της υγείας τους, η ανάπτυξη των νοητικών 
τους ικανοτήτων η υποστήριξη της ανάπτυξης της γλωσ¬ 
σικής τους έκφρασης, δημιουργικότητας και σκέψης 
τους και η απόκτηση όλων εκείνων των αναγκαίων υγιει¬ 
νών και ηθικών συνηθειών ενός πολιτισμένου ανθρώπου 
και η προπαρασκευή τους για φυσική μετάβαση από την 
οικογενειακή ζωή στο σχολικό περιβάλλον καθώς και η 
υποβοήθηση και συμπλήρωση της αγωγής που δίνει η 
οικογένεια με εφαρμογή εξειδικευμένων εκπαιδευτικών 
προγραμμάτων. 

ΑΡΘΡΟ 2 

Τις υπηρεσίες του Νομικού Προσώπου «Παιδικοί και 
Βρεφ/κοί Σταθμοί του Δ. Καρδίτσας» συγκροτούν: 

Α. Το Αυτοτελές Γραφείο Προέδρου. 

Β. Διεύθυνση Νομικού Προσώπου. 

ΑΡΘΡΟ 3 

Οι υπηρεσιακές μονάδες του άρθρου 2 διαρθρώνονται, 
ως εξής: 

Α. Το Αυτοτελές Γ ραφείο Προέδρου που περιλαμβάνει: 

α) Γραφείο Προέδρου. 

β) Γ ραφείο Δ/κού Συμβουλίου. 

γ) Γ ραφείο Γ ραμματειακής Υποστήριξης. 

Β. Η Δ/νση του Νομικού Προσώπου περιλαμβάνει: 

Β1. Γ ραφείο ενημέρωσης & εξυπηρέτησης του πολίτη. 

1. Τμήμα Α' Παιδικού Σταθμού Δήμου Καρδίτσας. 

2. Τμήμα Β' Παιδικού Σταθμού Δήμου Καρδίτσας. 

3. Τμήμα Γ Παιδικού Σταθμού Δήμου Καρδίτσας. 

4. Τμήμα Α' Βρεφ/κού Σταθμού Δήμου Καρδίτσας. 

5. Τμήμα Β' Βρεφ/κού Σταθμού Δήμου Καρδίτσας. 

6. Αυτοτελές Γραφείο Παιδικού Σταθμού Δημοτικού 
Διαμερίσματος Καρδιτσομάγουλας Δήμου Καρδίτσας. 

7. Αυτοτελές Γραφείο Παιδικού Σταθμού Δημοτικού 
Διαμερίσματος Αρτεσιανού Δήμου Καρδίτσας. 

8. Τμήμα Διοικητικό-Οικονομικό με τα εξής γραφεία: 

8α. Γ ραφείο Προσωπικού. 


8β. Γ ραφείο Πρωτοκόλλου-Διεκπεραίωσης Αρχείου. 

8γ. Γραφείο μισθοδοσίας, λογιστηρίου, προμηθειών 
εκκαθάρισης και προϋπολογισμού. 

9. Γ ραφείο ερευνών μελετών και προγραμμάτων. 

ΑΡΘΡΟ 4 

Η οργανική σύνθεση των θέσεων του προσωπικού του 
Νομικού Προσώπου του Δ. Καρδίτσας με την επωνυμία 
«Παιδικοί και Βρεφ/κοί Σταθμοί του Δ. Καρδίτσας» προσ¬ 
διορίζεται ως εξής: 

Α. ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ 

Θέσεις: - 

Βαθμός Δ-Α 

1. ΚΛΑΔΟΣ ΠΕ ΝΗΠΙΑΓΩΓΩΝ 
Θέσεις: 2 

Βαθμός Δ-Α 

2. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις: 2 

Βαθμός Δ-Α 

3. ΚΛΑΔΟΣ ΤΕ ΔΙΟΙΚΗΤΙΚΟΣ-ΛΟΓΙΣΤΙΚΟΣ 
Θέσεις: 2 

Βαθμός Δ-Α 

4. ΚΛΑΔΟΣ ΤΕ ΠΛΗΡΟΦΟΡΙΚΗΣ 
Θέσεις: 2 

Βαθμός Δ-Α 

5. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις: 2 

Βαθμός Δ-Α 

6. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις: 2 

Βαθμός Δ-Α 

7. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Θέσεις: 2 
Βαθμός Δ-Α 

8. ΚΛΑΔΟΣ ΔΕ ΟΔΗΓΩΝ 
Θέσεις: - 

Βαθμός Δ-Α 

9. ΚΛΑΔΟΣ ΔΕ32 ΜΑΓΕΙΡΩΝ 
Θέσεις: - 

Βαθμός Δ-Α 

11. ΚΛΑΔΟΣ ΥΕ1 ΚΛΗΤΗΡΩΝ-ΘΥΡΩΡΩΝ -ΓΕΝΙΚΩΝ 
ΚΑΘΗΚΟΝΤΩΝ 

Θέσεις: 1 
Βαθμός Ε-Β 

12. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ(ΒΟΗ- 
ΘΟΣ ΜΑΓΕΙΡΟΥ) 

Θέσεις.-. 

Βαθμός Ε-Β 

13. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡIΟΤΗΤΑΣ 
Θέσεις: 3 

Βαθμός Ε-Β 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Α. ΜΟΝΙΜΟ ΠΡΟΣΩΠΙΚΟ 

1. ΠΕ ΝΗΠΙΑΓΩΓΩΝ (προσωρινός) 

Θέσεις: 16 

2. ΤΕ ΝΗΠΙΑΓΩΓΩΝ (προσωρινός) 

Θέσεις: 7 

3. ΤΕ ΒΡΕΦΟΝΗΠΙΟΚΟΜΙΑΣ 
Θέσεις: - 

4. ΔΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ 
Θέσεις: - 

5. ΔΕ ΒΟΗΘΩΝ ΒΡΕΦΟΚΟΜΩΝ 

Θέσεις: - 

6. ΥΕ 14 ΜΑΓΕΙΡΩΝ 

Θέσεις: 7 

7. ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 

Θέσεις: 8 

Β. ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 

ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Θέσεις: 1 

Γ’ ΕΠΟΧΙΑΚΟ ΠΡΟΣΩΠΙΚΟ 

Θέσεις: - 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός)μετατρέπονται μόλις 
κενωθούν με οποιονδήποτε τρόπο σε θέσεις κλάδου ΤΕ9 
Βρεφονηπιοκόμων σύμφωνα με τις διατάξεις του άρθρου 
35 Ν. 2646/1998. 

ΑΡΘΡΟ 5 

Για τον διορισμό, τα καθήκοντα, την αστική ευθύνη, τα 
δικαιώματα τις υπηρεσιακές μεταβολές, τα πειθαρχικά 
αδικήματα, ποινές κ.λπ. έχουν ισχύ οι διατάξεις του Ν. 
2880/2001 και Ν. 2190/94 όπως ισχύουν σήμερα. Για το 
προσωπικό με σχέση εργασίας ιδ. Δικαίου Αορίστου Χρό¬ 
νου έχουν εφαρμογή οι διατάξεις του Π. Δ/τος 410/88 
όπως ισχύουν σήμερα. 

ΑΡΘΡΟ 6 

Προϊστάμενοι Υπηρεσιακών Μονάδων. 

Η επιλογή των Προϊσταμένων των Υπηρεσιακών μονά¬ 
δων γίνεται βάσει του άρθρου 36 του Ν. 2190/94 συμπε- 
ριλαμβανομένη και της παρ.17, με απόφαση του Δ.Σ. με¬ 
τά από γνωμοδότηση του Υπηρεσιακού Συμβουλίου και 
έχει ως κατωτέρω: 

1. Γ ιατη Δ/νσητου Ν. Π. επιλέγεται υπάλληλος του κλά¬ 
δου ΠΕ Νηπιαγωγών (προσωρινός), ΤΕ Νηπιαγωγών 
(προσωρινός), ΤΕ Βρεφονηπιοκομίας καιΤΕ 9 Βρεφονη- 
πιοκομίας. 

2. Για τα τμήματα Παιδικών & Βρεφ/κών Σταθμών επιλέ¬ 
γονται υπάλληλοι κλάδων ΠΕ Νηπιαγωγών (προσωρι¬ 
νός), ΤΕ Νηπιαγωγών (προσωρινός), ΤΕ Βρεφονηπιοκο¬ 
μίας &ΤΕ 9 Βρεφονηπιοκομίας. Μετάτην αποχώρηση των 
υπαλλήλων που κατέχουν προσωποπαγείς θέσεις, προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

3. Προϊστάμενος του τμήματος Διοικητικού Λογιστικού 
επιλέγεται υπάλληλος του κλάδου ΤΕ17 Διοικητικού Λο¬ 
γιστικού και ΔΕ Δ/κού Γ ραμματέων, από τους κλάδους ΠΕ 
Νηπιαγωγών (προσωρινός),ΤΕ Νηπιαγωγών (προσωρι¬ 
νός),ή ΤΕ9 Βρεφονηπιοκομίας εφ’ όσον είναι αποσπα- 
σμένοι για την γραμματειακή υποστήριξη. 

ΑΡΘΡΟ 7 

Οι προβλεπόμενες θέσεις από τον παρόντα Οργανισμό 
Εσωτερικής Υπηρεσίας κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσης 
εργασίας καθώς και ορισμένο, επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν. Π. Δ. Δ.. Η κατανομή του προ¬ 
σωπικού στις Διευθύνσεις - Τμήματα γίνεται πάντοτε με 
απόφαση του Προέδρου του Ν.Π.Δ.Δ. ανάλογα με τις 
ανάγκες των υπηρεσιών, τα προσόντα των υπαλλήλων, 
την πείρα και τις γνώσεις αυτών σε ειδικά αντικείμενα, κα¬ 
τά την οποία κατανομή θα εξετάζονται και τυχόν ειδικές 


ανάγκες των υπαλλήλων (μητέρες ανήλικων τέκνων, 
έγκυες γυναίκες, τόπος διαμονής κ.λπ.). 

Π ροϊστάμενοι Διευθύνσεων και Τμημάτων ορίζονται πά¬ 
ντα με απόφαση Προέδρου του Δ.Σ. οι κρινόμενοι από το 
αρμόδιο Υπηρεσιακό Συμβούλιο υπάλληλοι αναπληρού- 
μενοι σε περίπτωση απουσίας τους ή κωλύματος από τον 
κατά βαθμό αρχαιότερο υπάλληλο της αυτής υπηρεσίας 
σύμφωνα με το άρθρο 36, παρ. 19 του Ν. 2190/94. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Ο.Ε.Υ. 
ρυθμίζεται με τον κανονισμό λειτουργίας του Ν.Π.Δ.Δ. 

ΑΡΘΡΟ 8 

Καθήκοντα Διευθυντού και Προϊσταμένων Τμημάτων 

Α. Καθήκοντα Προϊσταμένου Διεύθυνσης: 

• Προϊσταται των τμημάτων και γραφείων του Ν. Προ¬ 
σώπου. 

• Φροντίζει για την τήρηση των νόμων, διαταγμάτων 
αποφάσεων του Ν. Π. 

• Συντάσσει τις ετήσιες εκθέσεις αξιολόγησης για τους 
προϊσταμένους τμημάτων του Ν.Π.Δ.Δ. 

• Παρακολουθεί τη νομοθεσία και νομολογία για θέμα¬ 
τα που αφορούντο Ν.Π.Δ.Δ. 

• Είναι υπεύθυνος για την εύρυθμη λειτουργία του 
Ν.Π.Δ.Δ. 

• Επιμελείται σε συνεργασία με τους παιδαγωγούς των 
Σταθμών την εφαρμογή των σύγχρονων απόψεων της 
Παιδαγωγικής και της Ψυχολογίας. 

• ΕισηγείταιστοΔ.Σ.του Ν.Π. κάθε θέμα που αφορά τη 
λειτουργία, το προσωπικό, τους γονείς και την υλικοτε- 
χνική υποδομή των Σταθμών αυτών για: 

Α) Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του. 

Β) Το παιδαγωγικό υλικό και των πάσης φύσεως εξοπλι¬ 
σμό. 

Γ) Την επιμόρφωση του προσωπικού. 

Δ) Τις απαραίτητες εργασίες για την επισκευή και συ¬ 
ντήρηση των κτιρίων 

• Ευθύνεται για την τήρηση του ωραρίου του προσωπι¬ 
κού, προγραμματίζει και εγκρίνει τις άδειες αυτού για να 
μη δημιουργούνται λειτουργικά προβλήματα στο σταθ¬ 
μό. 

• Εγκρίνει και υπογράφει τα αιτήματα των προϊσταμέ¬ 
νων που αφορούν τις ανάγκες των τμημάτων τους. Επι¬ 
βλέπει την τήρηση όλων των απαραίτητων βιβλίων και τη¬ 
ρεί τη σφραγίδα. 

• Ελέγχει και θεωρεί όλα τα χρηματικά εντάλματα πριν 
υπογραφτούν από τον Πρόεδρο. 

• Συνεργάζεται μετον Δήμο για συμμετοχήτου Ν. Π. σε 
Ευρωπαϊκά Προγράμματα. 

• Τηρείεμπιστευτικό πρωτόκολλο και αρχείο καθώς και 
την σφραγίδα του Ν.Π. 

Β. Καθήκοντα Προϊσταμένου Τμήματος 

1. Γ ενικά Καθήκοντα Προϊσταμένου 

• Οι Προϊστάμενοι των τμημάτων είναι υπεύθυνοι για 
την ακριβή τήρηση, νόμιμη εφαρμογή και εκτέλεση των 
αρμοδιοτήτων και καθηκόντων που ανατίθεται στις υπη¬ 
ρεσίες που προϊστανται. 

• Κατανέμουντην εργασία στους υπαλλήλους του τμή¬ 
ματός τους, συνεργάζονται μετονΔ/ντή του Ν. Π. για την 
εύρυθμη λειτουργία του τμήματός τους. 

• Παρακολουθούν την εργατικότητα, απόδοση, πει¬ 
θαρχία των επ’ αυτών υπαλλήλων. 

• Συντάσσουν τις εκθέσεις αξιολόγησης των υπαλλή¬ 
λων του τμήματός τους και στη συνέχεια τις υποβάλλουν 
στη Δ/ντρια για περαιτέρω κρίση. 

2. Ειδικά καθήκοντα Προϊσταμένου 
2 α . Ο Προϊστάμενος τμήματος Παιδικού Σταθμού ευθύ- 
νεται: 

• Γιατην εύρυθμη λειτουργία του τμήματος και την τή¬ 
ρηση του κανονισμού λειτουργίας. 

• Για την παροχή σωστής προσχολικής αγωγής στα νή¬ 
πια σε συνεργασία με το παιδαγωγικό προσωπικό. 

• Εποπτεύει το προσωπικό του τμήματος για σωστή 
εκτέλεση των καθηκόντων τους. 

• Εισηγείται στη Δ/νση τις ανάγκες του τμήματος σε 
προσωπικό, επιμόρφωση αυτού και για τον πόσης φύσε- 
ως εξοπλισμό του. 

• Τηρεί τη σφραγίδα του τμήματος που προίστανται. 

• Τηρείτο παρακάτω βιβλία: 

Α) Βιβλίο παρουσίας προσωπικού 
Β) Βιβλίο συσσιτούντων νηπίων 
Γ) Βιβλίο πρωτοκόλλου 
Δ) Βιβλίο εισαγωγής υλικού 
Ε) Βιβλίο εξαγωγής υλικού 
ΣΤ) Βιβλίο αναλώσιμου υλικού 
Ζ) Βιβλίο μη αναλώσιμου υλικού 
Η) Βιβλίο διδαχθείσας ύλης 

• Συμμετέχει καθημερινά επί τετραώρου στην παιδα¬ 
γωγική πράξη, χωρίς όμως να του αναλογεί τμήμα παι¬ 
διών. 

2β. Ο Προϊστάμενος του τμήματος Διοικητικού Οικονο¬ 
μικού 

• Συνεργάζεται με το Δ/ντή του Ν. Π. για την κατάρτιση 
του προϋπολογισμού-απολογισμού- ισολογισμού. 

• Εποπτεύει τη διαδικασία εκκαθάρισης και πληρωμής 
κάθε δαπάνης που αφορά το Ν.Π. 

• Φροντίζει για την προμήθεια και έγκαιρο εφοδιασμό 
του Σταθμού μετά αναγκαία τρόφιμα και υλικά που απαι¬ 
τούνται για την εύρυθμη λειτουργία του. 

4. Καθήκοντα υπαλλήλων 
Γ ενικά 

Οι υπάλληλοι στα πλαίσια των αρμοδιοτήτων τους εκτε- 
λούντην εργασία που τους έχει ανατεθεί με επιμέλεια, ευ¬ 
συνειδησία και προσοχή στα πλαίσια των οδηγιών και κα¬ 
τευθύνσεων των προϊσταμένων τους. 

Οι συντάκτες των εγγράφων, αποφάσεων κ.λ.π. μονο- 
γράφουν αυτά και είναι υπεύθυνοι για την ακρίβεια των 
πραγματικών περιστατικών και στοιχείων που γράφονται 
σε αυτά, αναφέρουν στον άμεσο προϊστάμενό τους προ¬ 
φορικά ή γραπτά και προτείνουν λύσεις στα διάφορα υπη¬ 
ρεσιακά προβλήματα που ανακύπτουν. 

ΑΡΘΡΟ 9 

Αρμοδιότητες υπηρεσιακών μονάδων 
Α. Το αυτοτελές γραφείο του Προέδρου περιλαμβάνει: 
α. Γ ραφείο Προέδρου 

• Διεξάγει κάθε υπηρεσία που αναθέτει ο Πρόεδρος 
στο γραφείο αυτό, και η οποία δεν ανήκει στην αρμοδιό¬ 
τητα των άλλων υπηρεσιών του Ν.Π. 

• Διεξάγει την αλληλογραφία του Προέδρου. 

• Καθορίζει τις ώρες και ημέρες που ο Πρόεδρος μπο¬ 
ρεί να δέχεται τους πολίτες. 

β. Γ ραφείο Διοικητικού Συμβουλίου 

• Καταρτίζει και κοινοποιεί τις ημερήσιες διατάξεις και 
τα συναφή έγγραφατου Δ/κού Συμβουλίου. Τηρείτα πρα¬ 
κτικά του Δ.Σ. 


• Συντάσσει τα πρακτικά των αποφάσεων του Δ.Σ. και 
μεριμνά για τη φύλαξη των θεωρημένων απομαγνητοφω- 
νημένων πρακτικών. 

• Τηρείτα υπάτου νόμου οριζόμενα βιβλία, μεριμνά για 
την ανάρτηση των αποφάσεων του Δ/κού Συμβουλίου 
στους πίνακες ανακοινώσεων, του Ν.Π. και συντάσσει τα 
σχετικά πρωτόκολλα. 

γ. Γ ραφείο γραμματειακής υποστήριξης 

Έχει την μέριμνα και την επιμέλεια ενημέρωσης του 
Προέδρου για την αλληλογραφία του Ν. Π., για την συ¬ 
γκέντρωση των στοιχείων που είναι αναγκαία για την 
άσκηση των καθηκόντωντου. 

Προγραμματίζει τις ώρες και ημέρες που ο Πρόεδρος 
μπορεί να δέχεται Επιτροπές, Συλλόγους, Πολίτες κ.λ.π. 

Τηρεί ημερολόγιο των προσωπικών συναντήσεων, επα¬ 
φών και συμμετοχών σε Επιτροπές του Προέδρου, εντός 
καιεκτόςτου Ν. Π. και τον ενημερώνει. 

Προβαίνει στην αρχειοθέτηση των πρακτικών αυτών 
των συναντήσεων, επαφών και συμμετοχών σε Επιτροπές 
με ταυτόχρονη συστηματική παρακολούθηση της εξέλι¬ 
ξης των αντίστοιχων θεμάτων. 

Μεριμνά και επιμελείται για την προπαρασκευή των Συ¬ 
νεδριάσεων του Δ/κού Συμβουλίου καθώς και την κατάρ¬ 
τιση των πρακτικών των Συνεδριάσεων, την επικύρωση 
και υπογραφή τους καιτηρεί αρχείο Συνεδριάσεων σε συ¬ 
νεργασία με τον εισηγητή και τον γραμματέα του Δ/κού 
Συμβουλίου. Διεκπεραιώνει κάθε υπόθεση που του ανα¬ 
θέτει ο Πρόεδρος και η οποία δεν εντάσσεται στην αρμο¬ 
διότητα των άλλων υπηρεσιών του Ν.Π. 

Β. Η Δ/νση του Νομικού Προσώπου περιλαμβάνει: 

1. Γ ραφείο ενημέρωσης και εξυπηρέτησης του πολίτη 

• Ενημερώνει τους πολίτες για τα δικαιώματά τους, 
φροντίζει για την διεκπεραίωση των υποθέσεων τους και 
τους εφοδιάζει μετά απαραίτητα πληροφοριακά στοιχεία 
και έντυπα. 

• Κατευθύνει και οργανώνει την επικοινωνία των γονέ¬ 
ων των παιδιών με τις υπηρεσίες του Ν. Π. 

• Δέχεται τις υποδείξεις και προτάσεις για αλλαγές που 
θα συμβάλλουν στη βελτίωση της λειτουργίας του τμή¬ 
ματος του Ν. Π. με σκοπό την ενεργοποίηση των γονέων 
μέσα από αυτή τη διαδικασία. 

2. Τμήματα Παιδικών Σταθμών 

Τα καθήκοντα των τμημάτων Παιδικών Σταθμών ανάγο¬ 
νται στην επίτευξη των πιο κάτω στόχων που θέτουν σε σχέ¬ 
ση με την ανάπτυξη των παιδιών που φιλοξενούν. Δηλαδή: 

α) Να τα βοηθήσουν να αναπτυχθούν πολύπλευρα σω¬ 
ματικά, νοητικά, συναισθηματικά και κοινωνικά. 

β) Να τα βοηθήσουν να ενταχθούν ομαλά στο δημοτικό 
σχολείο. 

γ) Ναεξαλείψουν κατάτο δυνατότις διαφορές που προ¬ 
κύπτουν από το πολιτιστικό, οικονομικό και μορφωτικό 
επίπεδο των γονέων τους. Να παρέχουν δηλαδή αντι¬ 
σταθμιστική αγωγή. 

δ) Να εξυπηρετούν τους εργαζόμενους γονείς και να 
αποτελέσουν στην ουσία Κέντρα Κοινωνικής Πολιτικής 
και Βοήθειας 

ε) Να ευαισθητοποιούν, να ενημερώνουν και να προ¬ 
βληματίζουν τους γονείς των παιδιών σε θέματα παιδα¬ 
γωγικής και παιδικής ψυχολογίας. 

3. Τμήμα Δ/κό-Οικονομικό 

α) Γραφείο Προσωπικού 

• Είναι υπεύθυνο για την εφαρμογή των νόμων που 
αφορούν τους υπαλλήλους του Ν. Π. 

• Τηρεί τους υπηρεσιακούς φακέλους και το μητρώο 
υπαλλήλων. 

• Συγκεντρώνει κάθε νομολογία και εγκύκλιο που αφο¬ 
ρά το προσωπικό 

• Επιλαμβάνεται κάθε θέματος που αφορά την υπηρε¬ 
σιακή και ασφαλιστική κατάσταση των υπαλλήλων. 

• Κάνει όλες τις απαραίτητες ενέργειες που αφορούν 
την πρόσληψη του προσωπικού (μόνιμου, σε σχέση ερ¬ 
γασίας ιδιωτικού δικαίου αορίστου χρόνου και ορισμένου 
χρόνου) τις προαγωγές, απολύσεις, αποσπάσεις μετατά¬ 
ξεις, πειθαρχικές υποθέσεις κ.λ.π. 

β) Γραφείο Πρωτοκόλλου- Διεκπεραίωσης Αρχείου 

• Περιλαμβάνει την εισερχόμενη αλληλογραφία από 
τον Προϊστάμενο, την Δ/νση του Ν.Π. την πρωτοκολλεί, 
συσχετίζει για διεκπεραίωση στις διάφορες υπηρεσίες 
παραλαμβάνει την εξερχόμενη αλληλογραφία και την 
διεκπεραιώνει άμεσα. 

• Ενεργεί τις πάσης φύσεως πρωτοκολλήσεις εγγρά¬ 
φων. 

• Αρχειοθετεί και διεκπεραιώνει τα έγγραφα. 

• Τηρεί ευρετήρια. 

• Παρέχει πληροφορίες σχετικά με τα στοιχεία που τη¬ 
ρούνται στο αρχείο. 

• Τηρείτο αρχείο του Ν. Π. και εισηγείται καταστροφή 
εκείνου που θεωρείται άχρηστο σύμφωνα με τις κείμενες 
διατάξεις. 

β) Γραφείο Μισθοδοσίας -Λογιστηρίου- Εκκαθάρισης- 
Προϋπολογισμού και προμηθειών 

• Συντάσσει και θεωρεί τη μισθοδοσία του προσωπικού 
και τα πάσης φύσεως μισθοδοτικά στοιχεία. 

• Παρακολουθεί τις μισθολογικές μεταβολές των ερ¬ 
γαζομένων. 

• Συνεργάζεται με το γραφείο προσωπικού και τη σω¬ 
στή εφαρμογή των Συλλογικών Συμβάσεων Εργασίας, 
όταν απαιτείται. 

• Τηρεί τα προβλεπόμενα από το νόμο βιβλία. 

• Επιμελείται την εκκαθάριση και των εντολών πληρω¬ 
μής κάθε δαπάνης, ελέγχει τα προβλεπόμενα δικαιολο- 
γητικά κάθε δαπάνης. 

• Καταχωρεί τα εντάλματα στα οικεία βιβλία και τα 
στέλνει στην ταμειακή υπηρεσία για εξαργύρωση. 

• Τηρεί λογαριασμό παθητικών ή ενεργητικών υπολο¬ 
γισμών. 

• Συντάσσει σχέδιο προϋπολογισμού εσόδων -εξόδων. 

• Παρακολουθεί την πορεία του προϋπολογισμού και 
εισηγείται για τυχόν αναμόρφωση όταν υπάρχει ανάγκη. 

• Συντάσσει αιτιολογημένη έκθεση ως προς τον απο¬ 
λογισμό των εσόδων καιεξόδωντου Νομικού Προσώπου. 

• Διενεργεί κάθε πράξη που αφορά την προμήθεια 
όλων των ειδών και υλικών για τις ανάγκες του Νομικού 
Προσώπου. 

• Συντάσσει συμβάσεις με τους προμηθευτές, παρακο¬ 
λουθεί την τήρηση των όρων συμβάσεων αυτών σε συ¬ 
νεργασία με τη Νομική Υπηρεσία του Δήμου. 

• Εισηγείταιτη διεξαγωγή δημοπρασιών και πρόχειρων 
διαγωνισμών όταν απαιτείται. 

δ. Γ ραφείο ερευνών -μελετών και προγραμμάτων 

α. Είναι αρμόδιο και επιμελείται σε συνεργασία με τον 
Δ/ντή του Ν. Π. και τους προϊσταμένους των τμημάτων 
προσχολικής αγωγής της εφαρμογής των σύγχρονων 


απόψεων της παιδαγωγικής και ψυχολογίας στους χώ¬ 
ρους των Παιδικών Σταθμών προτείνοντας ένα ενιαίο, εκ¬ 
παιδευτικό πρόγραμμα. 

β. Εισηγείται την επιμόρφωση του προσωπικού. 

γ. Διοργανώνει επιμορφωτικά σεμινάρια και διαλέξεις. 

ΑΡΘΡΟ 10 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2002 ο οποίος ενι- 
σχύεται από τους ΚΑΠ Τροφεία κ.λ.π. ύψους 1.118.632,62 
περίπου εφ’ όσον προσληφθούν όλοι και για τα επόμενα 
οικονομικά έτη το ύψος της δαπάνης δεν μπορεί να προσ¬ 
διοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 3 Ιανουάριου 2003 

Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

-♦- 

Αριθ. 4 (4) 

Ανάθεση με μίσθωση έργου, των λογιστικών κ.λπ. εργα¬ 
σιών του ΚΑΦ Λιμένος και Ξηράς Ν. Ζακύνθου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις: 

α) Του άρθρου 15 του Ν. 1735/87. 

β) Του άρθρου 21 παρ. 16του Ν.2190/94. 

γ) Του άρθρου 6του Ν.2527/97. 

δ) Του άρθρου 1 παρ.2 του Ν.2503/97. 

2. Το 191540/5-8-97 έγγραφο του Υπουργείου Εργα¬ 
σίας και Κοιν. Ασφ/σεων σχετικά με την εποπτεία Ν.Π.Δ.Δ. 

3. Το ΔΙΠ1ΔΔ/Ε3/68/13258 έγγραφο του ΥΠ ΕΣΔΔΑ σχε¬ 
τικά με τις συμβάσεις μίσθωσης έργου Κ.Α.Φ Ξηράς και 
Λιμένος. 

4. Το 191536/98 έγγραφο του Υπουργείου Εργασίας και 
Κοινωνικών Ασφαλίσεων για το ίδιο θέμα. 

5. Το 9/22.11.2001 πρακτικό της ΕΡΦΛΖακύνθου σχετι¬ 
κά με το ανωτέρω θέμα. 

6. Την από 9.12.2002 βεβαίωση του νομικού συμβούλου 
Σταύρου Κουτουνη, ότι πρόκειται για γνήσια σύμβαση 
έργου που δεν υποκρύπτει εξαρτημένη εργασία. 

7. Το γεγονός ότι το ΚΑΦ Λιμένας και Ξηράς Ζακύνθου 
δεν διαθέτει προσωπικό, αποφασίζουμε: 

Καθορίζουμε σε ένα (1) τα άτομα, στα οποία γίνεται 
ανάθεση έργου από το Κεφάλαιο Αποζημίωσης Φορτ/των 
(ΚΑΦ) Λιμένος και Ξηράς Ζακύνθου για την διεξαγωγή 
των λογιστικών κ.λ.π. εργασιών του έτους 2003, με αμοι¬ 
βή κατ’ ανώτατο όριο, το ποσό των 2.770,35 € συμπερι¬ 
λαμβανομένου του αναλογούντος ΦΠΑ. 

Το έργο που θ’ αναλάβειτο ανωτέρω άτομο δεν ανάγε¬ 
ται στον κύκλο καθηκόντων των ΚΑΦ και θα ασκείται πε¬ 
ριοδικά. 

Τα προσόντα του ατόμου στο οποίο θα ανατεθούν οι 
ανωτέρω εργασίες είναι εκείνα 

Η ανωτέρω ανάθεση έργου δεν συμπίπτει στις απαγο¬ 
ρευτικές διατάξεις του Ν. 1256/82 για την πολυθεσία και 
δεν υποκρίπτει σχέση εξαρτημένης εργασίας. 

Με την απόφαση αυτή δεν προκαλείται δαπάνη σε βά- 

ροςτου Κρατικού Προϋπολογισμού, αλλά σε βάρος του 
Προϋπολογισμού του ΚΑΦ Λιμένος και Ξηράς Ν. Ζακύν¬ 
θου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 7 Ιανουάριου 2003 

Η Γενική Γραμματέας Περιφέρειας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 

-♦- 

Αριθ. 45908 (5) 

Διάλυση της Δημοτικής Επιχείρησης Θεσσαλονίκης με 
την επωνυμία «Δημοτική Επιχείρηση Ιματισμού Δήμου 
Θεσσαλονίκης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 284 και 315 του Δημοτικού 
και Κοινοτικού Κώδικα (Π.Δ. 410/1995). 

2. Την 25027/1984 (ΦΕΚ 244/Β') απόφαση του Υπουρ¬ 
γού Εσωτερικών «Καθορισμός αναγκαίων λεπτομερειών 
για την εφαρμογή των διατάξεων των άρθρων 205 έως 
213 του Ν. 1065/1980». 

3. Την απόφαση 10499/1985 (ΦΕΚ 119/Β/6-3-1985) του 
Υπουργού Εσωτερικών, «Σύσταση Δημοτικής Επιχείρη¬ 
σης Ιματισμού στο Δήμο Θεσσαλονίκης του Νομού Θεσ¬ 
σαλονίκης», όπως τροποποιήθηκε με τις όμοιες 38142/ 
1990 (ΦΕΚ 91 /Β/13-2-1990) και 1444/1995 (ΦΕΚ 74/Β/6-2- 
1995) του Νομάρχη Θεσσαλονίκης και την 4977/2000 
(ΦΕΚ 259/Β/6-3-2000) του Γενικού Γραμματέα Περιφέ¬ 
ρειας Κεντρικής Μακεδονίας. 

4. Την 2581/2002 απόφαση του δημοτικού συμβουλίου 
Θεσσαλονίκης με την οποία αποφασίζεται η λύση της δη¬ 
μοτικής επιχείρησης Ιματισμού γιατί: α) είναι ασύμφορη 
η λειτουργία της λόγω έλλειψης αγοραστικού και κατα¬ 
σκευαστικού ενδιαφέροντος και του απαγορευτικού 
ανταγωνιστικού περιβάλλοντος της ελεύθερης αγοράς 
και β) της συσσώρευσης χρεών των οποίων δεν προβλέ- 
πεται η μείωσή τους, αντίθετα αναμένεται η επαύξησή 
τους. 

5. Την 5631/26-7-2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας (ΦΕΚ 1032/Β/22- 
8-2000) «Ορισμός εισηγητών και μεταβίβαση εξουσίας 
υπογραφής «Με εντολή Γ ενικού Γ ραμματέα» αποφάσεων 
και άλλων πράξεων στο Γ εν. Διευθυντή, Δ/ντές και Προϊ¬ 
σταμένους Τμημάτων και Γραφείων των Υπηρεσιών της 
Περιφέρειας», όπως αναδημοσιεύτηκε στο ΦΕΚ 1339/Β/ 
6-11-2000, αποφασίζουμε: 

Τη διάλυση της αμιγούς δημοτικής επιχείρησης Θεσ¬ 
σαλονίκης με την επωνυμία: «Δημοτική Επιχείρηση Ιματι¬ 
σμού Δήμου Θεσσαλονίκης» κατά τα οριζόμενα στην 
2581/2002 απόφαση του Δημοτικού Συμβουλίου του ίδιου 
δήμου. 

Τη διάλυση της επιχείρησης ακολουθεί η εκκαθάριση 
κατά τα οριζόμενα στην 25027/1984 απόφαση του Υπουρ¬ 
γού Εσωτερικών. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Θεσ¬ 
σαλονίκης. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 31 Δεκεμβρίου 2002 

Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 35 (6) 

Υπερωριακή απασχόληση οδηγού Νομάρχη Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1. Τις διατάξεις του άρθρου 15 του Ν.2592/98. 

2. Την διάταξη της παρ. 7του άρθρου 25 του Ν.2738/99. 

3. Την ανάγκη υπερωριακής απασχόλησης κατά τις ερ¬ 
γάσιμες ημέρες του Οδηγού Ευάγγελου Γώγου. 

4. Την εγγεγραμμένη πίστωση, αποφασίζουμε: 

Εγκρίνουμε την υπερωριακή εργασία του οδηγού Ευ¬ 
άγγελου Γώγου για το χρονικό διάστημα από 1-1-2003 
μέχρι 31-12-2003, ως εξής: 

α) Υπερωρίες απογευματινές από ώρα 15:00 και μέχρι 
22:00 για κάθε εργάσιμη ημέρα και μέχρι συμπληρώσεως 
600 ωρών. 

β) Νυχτερινή εργασία από ώρα 22:00 και μέχρι 06:00 
πρωινή, για κάθε εργάσιμη ημέρα και μέχρι συμπληρώ¬ 
σεως 400 ωρών. 

γ) Εργασία Κυριακών και εξαιρέσιμων πέρα από την υπο¬ 
χρεωτική από την 06:00 πρωινή μέχρι ώρα 22:00 για κάθε 
μη εργάσιμη ημέρα και μέχρι συμπληρώσεως 300 ωρών. 

Η καθιέρωση της υπερωριακής εργασίας του πιο πάνω 
οδηγού κρίνεται αναγκαία για την αντιμετώπιση πραγμα¬ 
τικών εποχιακών εκτάκτων και επειγουσών υπηρεσιακών 
αναγκών που συνίστανται στην απόφαση μου να επισκέ¬ 
πτομαι καθ’ εκάστη και επί τόπου περιοχές του Νομού για 
επίλυση των αναφυόμενων προβλημάτων που αφορούν 
την εποπτεία των εκτελούμενων έργων καθώς και του 
συντονισμού επί τόπου των ενεργειών για την αποτροπή 
δυσμενών καταστάσεων κατά τη διάρκεια του χειμώνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 8 Ιανουάριου 2003 

Ο Νομάρχης 
ΚΩΣΤΑΣ ΛΙΑΝΤΣΗΣ 

-♦- 

Αριθ. 20030101 (7) 

Μεταφορά 17 κενών οργανικών θέσεων ΔΕΠ από το Πα¬ 
νεπιστήμιο σε Τμήματα. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 

Έχοντας υπόψη: 

1. Τις διατάξεις του άρθρου 14 παρ. 5α του Ν. 2817/ 
2000 (ΦΕΚ 78/Α714-3-2000). 

2. Την Α/107/24-4-2000 εγκύκλιο του ΥΠΕΠΘ. 

3. Το από 9-10-2002 Υπηρεσιακό Σημείωμα. 

4. Τις αποφάσειςτου Πρυτανικού Συμβουλίου (συνεδριά¬ 
σεις στις 7-11-2002 και επαναδιατύπωση στις 6-12-2002). 

5. Το Α/211/12-8-2002 έγγραφο του ΥΠΕΠΘ. 

6. Την Φ. 121.1/1/Β2/77475(4)/Β2/20-8-2002 απόφαση 
του ΥΠΕΠΘ. 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Τη μεταφορά δεκαεπτά (17) κενών θέσεων ΔΕΠ από το 
Πανεπιστήμιο στα παρακάτω Τμήματα, στο πλαίσιο του 

Ετήσιου Προγραμματισμού ακαδημαϊκού έτους 2001- 
2002, ως εξής: 

Τμήμα Οικονομικής Επιστήμης: Μία (1) θέση. 

Τμήμα Στατιστικής και Ασφαλιστικής Επιστήμης: Μία 

(1) θέση. 

Τμήμα Χρηματοοικονομικής και Τραπεζικής Διοικητι¬ 
κής: Τρεις (3) θέσεις. 

Τμήμα Βιομηχανικής Διοίκησης και Τεχνολογίας: Δύο 

(2) θέσεις. 

Τμήμα Ναυτιλιακών Σπουδών: Μία (1) θέση. 

Τμήμα Πληροφορικής: Δύο (2) θέσεις. 

Τμήμα Διδακτικής της Τεχνολογίας και Ψηφιακών Συ¬ 
στημάτων: Τρεις (3) θέσεις. 

Τμήμα Διεθνών και Ευρωπαϊκών Σπουδών: Τέσσερις (4) 
θέσεις. 

Η πράξη αυτή να δημοσιευθεί στην Εφημερίδα της Κυ- 
βερνήσεως. 

Πειραιάς, 9 Ιανουάριου 2003 

Ο Πρύτανης 
ΒΑΣ. ΚΙΜ. ΜΠΕΝΟΣ 
-♦- 

Αριθ. 20030096 (8) 

Μεταφορά μίας (1) κενής οργανικής θέσης ΔΕΠ από το 
Πανεπιστήμιο στο Τμήμα Διεθνών και Ευρωπαϊκών 
Σπουδών. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 
Έχοντας υπόψη: 

1. Τις διατάξεις του άρθρου 14 παρ. 5α του Ν. 2817/ 
2000 (ΦΕΚ78/Α714-3-2000). 


2. Την Α/107/24-4-2000 εγκύκλιο του Υπουργείου Εθνι¬ 
κής Παιδείας και θρησκευμάτων. 

3. Το άρθρο 5 παρ. 2 του Π.Δ. 89/2000 «Ίδρυση Τμήμα¬ 
τος Διεθνών και Ευρωπαϊκών Σπουδών στο Πανεπιστήμιο 
Πειραιώς». 

4. Το αριθμ. πρωτ. Α/80/30-8-1999 έγγραφο (ΐαχ) του 
ΥΠΕΠΘ, Διεύρυνση Τριτοβάθμιας Εκπαίδευσης - Λει¬ 
τουργία νέων Τ μημάτων. 

5. Το απόσπασμα πρακτικών της Προσωρινής Γενικής 
Συνελεύσεως του Τμήματος Διεθνών και Ευρωπαϊκών 
Σπουδών (συνεδρίαση της 23-7-2002). 

6. Τα αποσπάσματα πρακτικών του Πρυτανικού Συμ¬ 
βουλίου (συνεδριάσεις στις 7-11-2002 και επαναδιατύ- 
πωση στις 6-12-2002) περί κατανομής και μεταφοράς 
της κενής θέσης στο Τμήμα Διεθνών και Ευρωπαϊκών 
Σπουδών. 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Τη μεταφορά μίας (1) κενής θέσης ΔΕΠ από το Πα¬ 
νεπιστήμιο στοΤμήμα Διεθνών και Ευρωπαϊκών Σπου¬ 
δών. 

Η πράξη αυτή να δημοσιευθεί στην Εφημερίδα της Κυ- 
βερνήσεως. 

Πειραιάς, 9 Ιανουάριου 2003 

Ο Πρύτανης 
ΒΑΣ. ΚΙΜ. ΜΠΕΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




